


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ԱՐՏԱՇԱՏ ՀԱՄԱՅՆՔԻ 2026-2028թթ. ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ

****

**Բովանդակություն**

ՆԵՐԱԾՈՒԹՅՈՒՆ———————————————————————————— 3

1. ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ ԵՎ ՍԿԶԲՈՒՆՔՆԵՐԸ——4
2. ԱՐՏԱՇԱՏ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԿԱՆԽԱՏԵՍՎՈՂ ԵԿԱՄՈՒՏՆԵՐԸ——————————————————————————— 6
3. ԵԿԱՄՈՒՏՆԵՐԻ ՎԵՐԾԱՆՈՒՄԸ ԸՍՏ ԱՌԱՆՁԻՆ ՏԵՍԱԿՆԵՐԻ—————— 7
4. ԱՐՏԱՇԱՏ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԿԱՆԽԱՏԵՍՎՈՂ ԾԱԽՍԵՐԸ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_8
5. ԱՐՏԱՇԱՏ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԲՅՈՒՋԵՏԱՅԻՆ ԾԱԽՍԵՐԻ ԿԱՆԽԱՏԵՍՈՒՄԸ ԸՍՏ ՈԼՈՐՏՆԵՐԻ —————————-— 9

**ՆԵՐԱԾՈՒԹՅՈՒՆ**

Արտաշատ համայնքի 2026-2028թթ. միջնաժամկետ ծախսերի ծրագիրը (այսուհետ՝ ՄԺԾԾ) հանդիսանում է Արտաշատ համայնքի զարգացման հեռանկարի թվային արտացոլումը և համայնքի միջնաժամկետ կտրվածքով գլխավոր ֆինանսական փաստաթուղթը, որը և հանդիսանում է ելակետ՝ նախագծելու համապատասխան տարվան հաջորդող տարեկան բյուջեն:

ՄԺԾԾ-ով ներկայացվում են կանխատեսվող Արտաշատ համայնքի հաջորդող 3 տարիների եկամուտները, ծախսային ուղղությունները ըստ ոլորտների, որոնք բերելու են Արտաշատ համայնքի կայուն և համաչափ զարգացմանը, ինչպես նաև կընձեռնեն համայնքին առավել արդյունավետ գեներացնել եկամուտները, մասնավորապես միջնաժամկետ կտրվածքով կմշակվեն մեխանիզմներ դրանք ավելացնելու ուղղությամբ, որը իր հերթին կբերի համայնքի զարգացմանը միտված ծախսերի ավելացմանը:

ՄԺԾԾ-ն կնպաստի ավելի լայն և հեռանկարային ծախսերի քաղաքականության մշակմանը, որի շնորհիվ համայնքի զարգացման հեռանկարը կստանա բյուջետային ձևաչափ և որը ըստ էության հասանելի կդարձնի բոլորին՝ այդ թվում քաղաքացիներին, ուսումնասիրելու միջնաժամկետ կտրվածքով համայնքի կողմից նախատեսվող ծախսերի բաշխումը ըստ ոլորտների՝ թվային տեսքով, ընդ որում սույն ֆինանսական փաստաթղթով առավել կընդգծվի բյուջետային ծրագրերի շարունակականության ապահովման ֆինանսական մեխանիզմները:

Արտաշատ համայնքի 2026-2028թթ. միջնաժամկետ ծախսերի ծրագիրը նախագծվել է՝ ղեկավարվելով <<Հայաստանի Հանրապետության բյուջետային համակարգի մասին>> օրենքով:

1. **ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ ԵՎ ՍԿԶԲՈՒՆՔՆԵՐԸ**

Արտաշատ համայնքի 2026-2028թթ. համար նախանշված ծրագրերի իրականացումը լինելու է համաչափ և կայուն զարգացման սկզբունքի վրա, որի նպատակային իրագործման համար առաջնահերթ և գերակա են համարվելու՝

1. Կառավարման արդյունավետության բարձրացումը, համայնքապետարանի գործունեության թափանցիկությունը և բնակչությանը լիարժեք հաշվետու լինելը:
2. Հանրային տարածքների, շրջակա միջավայրի և պատմամշակութային ժառանգության պաշտպանությունը:
3. Մարդու իրավունքների պաշտպանության գերակա սկզբունքներով որոշումների կայացումը:
4. Համայնքի մասնակցային կառավարման մշակույթի ձևավորումը՝ բնակչությանը մասնակից դարձնելով հանրային նշանակություն ունեցող և բնակչությանը հուզող որոշումների կայացմանը՝ հարցումների և քննարկումների միջոցով:
5. Իրավահավասար ու ներդաշնակ համակեցության մշակույթի ձևավորումը:
6. Անվտանգ, առողջ և հարմարավետ ապրելու և գործելու կենսամիջավայրի ստեղծումը:
7. Երիտասարդական և սպորտային ծրագրերի միջոցով բնակիչների շրջանում առողջ ապրելակերպի գաղափարի խթանումը:
8. Զբոսաշրջության ենթակառուցվածնքերի զարգացման խթանումը և համայնքի զբոսաշրջային միջավայրի բարելավումը:
9. Բազմաբնակարան շենքերի հիմնախնդիրների լուծումը:
10. Նախադպրոցական հաստատությունների մատչելիության և ներառականության հնարավորությունների ապահովումը:
11. Նախադպրոցական և արտադպրոցական կազմակերպությունների հիմնանորոգումը և նոր նախադպրոցական հաստատությունների կառուցումը:
12. Արտաշատ համայքնում կրթական համակարգի որակի բարելավմանն ուղղված միջոցառումների իրականացումը:
13. Մշակույթի ոլորտի ենթակառուցվածքների զարգացում, մշակութային ծառայություններից օգտվելու ներառականության ապահովումը:
14. Համայնքի միջբնկավայրերի և ներբնակավայրերի ճանապարհների ճանապարհաշինարարական լայնածավալ ծրագրերի շարունակականության ապահովումը:
15. Փողոցային լուսավորության համակարգի արդիականացումը, էներգախնայող համակարգերի ներդրումը, համակարգի անվտանգության և հուսալիության աստիճանի բարձրացումը:
16. Շենքերի և բակային տարածքների բարեկարգումն ու բնակչության անվտանգ տեղաշարժի ապահովումը:
17. Բնակելի ֆոնդի վերանորոգումն և պահպանումը, հարթ և թեք տանիքների, ջրամատակարարման և ջրահեռացման ներքին ցանցի, վթարային պատշգամբների վերանորոգման շարունակականության ապահովումը:
18. Հանգստի գոտիների ստեղծումը, կանաչապատման աշխատանքների իրականացումը:
19. Նախակրթական, կրթական, մշակութային և սպորտային օբյեկտների հիմնանորոգման աշխատանքների շարունակականության ապահովումը:
20. Բնակիչների սոցիալական պաշտպանվածության ապահովումն ու այդ նպատակով հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված սոցիալական ծրագրերի արդյունավետ իրականացումը:
21. Ոռոգման ցանցերի, գազաֆիկացման, կարկտապաշտպան համակարգերի ներդրման, կառուցման, վերանորոգման և բարեկարգման աշխատանքների շարունակականության ապահովումը:
22. Սոցիալ-տնտեսական իրավիճակի վերլուծության և առկա հիմնախնդիրների բացահայտման, ֆինանսական, տնտեսական, բնական և մարդկային ռեսուրսների գնահատման ծրագրերի արդյունավետ իրականացումը:
23. **ԱՐՏԱՇԱՏ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԿԱՆԽԱՏԵՍՎՈՂ ԵԿԱՄՈՒՏՆԵՐԸ**

Արտաշատ համայնքի 2026-2028թթ. եկամուտները կանխատեսվել են համապա-տասխանաբար՝ 10 524 703.1, 10 780 253.5 և 10 941 265.0 հազ. դրամ:

Հատկանշանական է, որ ընդամենը եկամուտների կազմում աճ է նախատեսվում գրեթե բոլոր բյուջետային բաժիններում և խմբերում, մասնավորապես հարկ է նկատել Արտաշատ համայնքի սեփական եկամուտների դինամիկան, որը հիմնականում պայմանավորված է ՀՀ Հարկային օրենսգրքի 233-րդ հոդվածի 7-րդ մասով սահմանված դրույթների կիրառմամբ, որի արդյունքում միջնաժամկետ կտրվածով սեփական եկամուտների կազմում հիմնանական աճը նախատեսվում է հարկ անշարժ գույքի մասով եկամտատեսակից:

1. **ԵԿԱՄՈՒՏՆԵՐԻ ՎԵՐԾԱՆՈՒՄԸ ԸՍՏ ԱՌԱՆՁԻՆ ՏԵՍԱԿՆԵՐԻ**

Արտաշատ համայնքի 2026-2028թթ. եկամուտների կազմում՝ սեփական եկամուտների ցուցանիշը համապատասխանաբար կազմում է 2 433 818.5, 2 589 368.9 և 2 650 380.4 հազ. դրամ, և սույն դինամիկան դիտարկելիս հարկ է արձանագրել, որ աճը կանխատեսվում է 3 տարվա կտրվածքով:

2026-2028թթ. ՄԺԺԾ-ով սեփական եկամուտների կազմում էապես աճող եկամտատեսակներն են՝

1. Գույքահարկ անշարժ գույքի մասով համապատասխանաբար 482 000.0,510 000.0 և 520 000.0 հազ. դրամ
2. Գույքահարկ փոխադրամիջոցների մասով՝ 840 000.0, 870 000.0 և 900 000.0 հազ. դրամ
3. Գույքի վարձակալությունից եկամուտներ՝ 77 200.0, 78 200.0 և 79 200.0 հազ. դրամ
4. Վարչական գանձումներ՝ 601 368.5, 688 718.9 և 696 580.4 հազ. դրամ
5. Աղբահանության վճարներ՝ 176 000.0, 178 000.0 և 180 000.0. դրամ

Պետության կողմից տրամադրվող ընթացիկ ներքին պաշտոնական դրամաշնորհներ 2026-2028թթ. համար կանխատեսվում է 6084887.6 հազ. դրամ,այդ թվում նպատակային սուբվենցիաները՝ 5 882.9 հազ. դրամ , ֆինանսական համահարթեցման սկզբունքով տրվող դոտացիան 6 079 004.7 հազ. դրամ :

1. **ԱՐՏԱՇԱՏ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԿԱՆԽԱՏԵՍՎՈՂ ԾԱԽՍԵՐԸ**

Արտաշատ համայնքի 2026-2028թթ. ծախսերը կանխատեսվել են համապա-տասխանաբար՝ 12 710 105.030, 12 965 655 430.0 և 13 126 666 930.0 հազ. դրամ:

Հատկանշանական է, որ ընդամենը ծախսերի կազմում քաղաքականության և նպատակներին հասնելու սկզբնաղբյուրն է հանդիսանում լուծել համայնքի առջև դրված կայուն զարգացման պահանջը՝ մշակելով և կատարելով դրա իրագործմանն ուղղված բյուջետային ծրագրերը: Ծախսային մասը նախագծվել է հետևելով բյուջետային հաշվեկշռվածության սկզբունքին՝ ապահովելով բյուջեների կառուցման ստանդարտները և ներկայացնելով այն ըստ գործառական և տնտեսագիտական դասակարգումների, ինչպես նաև ըստ առանձին ծրագրերի:

1. **ԱՐՏԱՇԱՏ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԲՅՈՒՋԵՏԱՅԻՆ ԾԱԽՍԵՐԻ ԿԱՆԽԱՏԵՍՈՒՄԸ ԸՍՏ ՈԼՈՐՏՆԵՐԻ**

Կանխատեսվող բյուջետային ծախսերի բաշխման ոլորտային սկզբունքը կայանում է Արտաշատ համայնքի համաչափ զարգացման և ոլորտային ուսումնասիրությունների արդյունքում հանգած խնդիրների լուծման տեսլականներով, և այն առավել մատչելի ձևով ներկայացված է բյուջետային դասակարգման գործառական խմբերում, մասնավորապես դրանք ըստ բաժինների բաշխված են հետևյալ կերպ.

1. Ընդհանուր բնույթի հանրային ծառայություններ համապատասխանաբար՝

2026 թվականի համար կանխատեսվել է 2 632 500.0 հազ. դրամ, որից վարչական բյուջեի ծախսը կազմում է 2 100 000.0 հազ. դրամ, իսկ ֆոնդային բյուջեինը՝ 532 000.0 հազ. դրամ

2027 թավականի համար 2 680 000.0 հազ. դրամ, որից վարչական բյուջեի ծախսը կազմում է 2 148 000.0 հազ. դրամ, իսկ ֆոնդային բյուջեինը՝ 532 000.0 հազ. դրամ

2028 թավականի համար 2 745 500.0 հազ. դրամ, որից վարչական բյուջեի ծախսը կազմում է 2 213 500.0 հազ. դրամ, իսկ ֆոնդային բյուջեինը՝ 532 000.0 հազ. դրամ

1. Տնտեսական հարաբերություններ ծրագրի ծախսերի համար կախատեսվել է

2026 թվականի համար կանխատեսվել է 1 574 901.930 հազ. դրամ, որից վարչական բյուջեի ծախսը կազմում է 121 500.0 հազ. դրամ, իսկ ֆոնդային բյուջեինը՝ 1 453 401.930 հազ. դրամ

2027 թավականի համար 1 574 901.930 հազ. դրամ, որից վարչական բյուջեի ծախսը կազմում է 121 500.0 հազ. դրամ, իսկ ֆոնդային բյուջեինը՝ 1 453 401.930 հազ. դրամ

2028 թավականի համար 1 774 901 .930 հազ. դրամ, որից վարչական բյուջեի ծախսը կազմում է 121 500.0 հազ. դրամ, իսկ ֆոնդային բյուջեինը՝ 1 653 401.930 հազ. դրամ

1. Շրջակա միջավայրի պաշտպանություն՝

2026 թվականի համար կանխատեսվել է 1 011 650.0 հազ. դրամ, որից վարչական բյուջեի ծախսը կազմում է 641 650.0 հազ. դրամ, իսկ ֆոնդային բյուջեինը՝ 370 000.0 հազ. դրամ

2027 թավականի համար 1 061 650.0 հազ. դրամ, որից վարչական բյուջեի մասը ծախսը կազմում է 641 650.0 հազ. դրամ, իսկ ֆոնդային բյուջեինը՝ 420 000.0 հազ. դրամ

2028 թավականի համար 1 061 650.0 հազ. դրամ, որից վարչական բյուջեի մասը ծախսը կազմում է 641 650.0 հազ. դրամ, իսկ ֆոնդային բյուջեինը՝ 420 000.0 հազ. դրամ

1. Բնակարանային շինարարություն և կոմունալ ծառայություն՝

2026 թվականի համար կանխատեսվել է 1 830 000.0 հազ. դրամ, որից վարչական բյուջեի ծախսը կազմում է 550 000.0 հազ. դրամ, իսկ ֆոնդային բյուջեինը՝ 1 280 000.0 հազ. դրամ

2027 թավականի համար 1 940 000.0 հազ. դրամ, որից վարչական բյուջեի մասը ծախսը կազմում է 560 000.0 հազ. դրամ, իսկ ֆոնդային բյուջեինը՝ 1 380 000.0 հազ. դրամ

2028 թավականի համար 1 890 000.0 հազ. դրամ, որից վարչական բյուջեի ծախսը կազմում է 510 000.0 հազ. դրամ, իսկ ֆոնդային բյուջեինը՝ 1 380 000.0 հազ. դրամ

1. Հանգիստ, մշակույթ և կրոն՝

2026 թվականի համար կանխատեսվել է 1 560 000.0 հազ. դրամ, որից վարչական բյուջեի ծախսը կազմում է 410 000.0 հազ. դրամ, իսկ ֆոնդային բյուջեինը՝ 1 150 000.0 հազ. դրամ

2027 թավականի համար 1 610 000.0 հազ. դրամ, որից վարչական բյուջեի մասը ծախսը կազմում է 410 000.0 հազ. դրամ, իսկ ֆոնդային բյուջեինը՝ 1 200 000.0 հազ. դրամ

2028 թավականի համար 1 610 000.0 հազ. դրամ, որից վարչական բյուջեի մասը ծախսը կազմում է 410 000.0 հազ. դրամ, իսկ ֆոնդային բյուջեինը՝ 1 200 000.0 հազ. դրամ

1. Կրթություն՝

2026 թվականի համար կանխատեսվել է 3 700 032.9 հազ. դրամ, որից վարչական բյուջեի ծախսը կազմում է 2 200 032.9 հազ. դրամ, իսկ ֆոնդային բյուջեինը՝ 1 500 000.0 հազ. դրամ

2027 թավականի համար 3 700 032.9 հազ. դրամ, որից վարչական բյուջեի ծախսը կազմում է 2 200 032.9 հազ. դրամ, իսկ ֆոնդային բյուջեինը՝ 1 500 000.0 հազ. դրամ

2028 թավականի համար 3 701 032.9 հազ. դրամ, որից վարչական բյուջեի ծախսը կազմում է 2 201 032.9 հազ. դրամ, իսկ ֆոնդային բյուջեինը՝ 1 500 000.0 հազ. դրամ

1. Սոցիալական պաշտպանություն՝

2026 թվականի համար 76 000.0 հազ. դրամ

2027 թվականի համար 81 000.0 հազ. դրամ

2028 թվականի համար 86 000.0 հազ. դրամ

Հիմնական բաժիններին չդասվող պահուստային ֆոնդեր՝

2026 թվականի համար 2 417 520 200.0 հազ. դրամ

2027 թվականի համար 2 509 570 600.0 հազ. դրամ

2028 թվականի համար 2 549 082 100.0 հազ. դրամ

**ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ՝ Կ. ՄԿՐՏՉՅԱՆ**